Diari Oficial de la Generalitat Valenciana


Sumari del DOGV 2480, del 30-03-1995 (1995/834274)

RESOLUCIÓ de 14 de febrer de 1995, de la Direcció General d'Ordenació i Innovació Educativa, per la qual es dicten instruccions per a l'emplenament dels documents bàsics del procés d'avaluació dels alumnes que segueixen programes de diversificació curricular.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2480

Data del DOGV
:   30-03-1995

Secció del DOGV
:   ALTRES DISPOSICIONS

Número del document
:   1995/834274


Data del document
:   14-02-1995

Organisme emissor
:   Conselleria de Educació i Ciència

Tipus de document
:   Resolució

Anàlisi jurídica

RESOLUCIó de 14 de febrer de 1995, de la Direcció General d'Ordenació i Innovació Educativa, per la qual es dicten instruccions per a l'emplenament dels documents bàsics del procés d'avaluació dels alumnes que segueixen programes de diversificació curricular.   
L'Ordre de 22 d'abril de 1994 (DOGV del 25 de maig), de la Conselleria d'Educació i Ciència, ha regulat els programes de diversificació curricular en l'Educació Secundària Obligatòria, durant el període d'implantació anticipada d'aquesta etapa i ha establert el procediment per a realitzar l'avaluació dels alumnes que segueixen aquests programes.  
Mitjançant la Resolució de 4 de novembre de 1994, d'aquesta Direcció General (DOGV del dia 29 de desembre), determinats instituts han estat autoritzats a implantar aquest curs acadèmic 1994/95 programes de diversificació curricular, d'un any de duració.   
En compliment de l'apartat quart de l'esmentada resolució, es dicten les següents instruccions per a emplenar les actes d'avaluació, l'expedient acadèmic i el Llibre d'Escolaritat de l'Ensenyament Bàsic dels alumnes que s'incorporen a un programa de diversificació curricular a partir del curs acadèmic 1994/95.  
1. Acta d'avaluació final (annex II de l'Ordre de 23 d'abril de 1993 publicada en el DOGV del dia 25 de maig).  
1.1 Els alumnes que seguesquen un programa de diversificació curricular d'un any de duració figuraran en les actes d'avaluació de 4t. del grup al qual pertanguen.   
1.2 Els qui seguesquen un programa de diversificació curricular de dos anys de duració figuraran, el primer any, en les actes d'avaluació de 3r. i el segon any en les actes de 4t. del grup al qual pertanguen.   
1.3 S'hi consignaran els resultats de l'avaluació de les àrees i matèries optatives del currículum comú que l'alumne haja cursat i en les actes de 4t., si fa al cas, la proposta d'expedició del títol de Graduat en Educació Secundària.  
1.4 A les caselles de l'acta corresponents a la resta de les àrees es consignarà PDC i al lloc previst per a les esmenes es farà constar: PDC: Programa de Diversificació Curricular. En acta complementària figuren les qualificacions de les àrees i matèries optatives específiques cursades per l'alumne/a.  
2. Acta complementària  
2.1 S'estendrà acta complementària per a cada grup en què hi haja alumnes incorporats al programa de diversificació curricular, la qual s'ajustarà en el seu contingut al model que figura en l'annex I d'aquesta resolució.  
2.2 La qualificació per a cada una de les àrees i matèries optatives específiques es consignarà en els termes d'excel·lent (EX), notable (N), bé (B), suficient (S) i insuficient (I).  
2.3 Aquesta acta, amb el vist-i-plau del director, serà signada pel tutor del grup de diversificació i pels professors de les àrees i matèries optatives específiques, amb indicació del nom i cognoms i de l'àrea o matèria impartida.  
3. Llibre d'Escolaritat de l'Ensenyament Bàsic (annex I de l'Ordre de 28 d'abril de 1993; DOGV del dia 2 de juny)  
3.1 En acabar cadascun dels anys del programa de diversificació caldrà consignar en el llibre d'escolaritat els resultats de l'avaluació obtinguts per l'alumne.  
3.2 En acabar el primer any, si el programa és de dos anys de duració, els resultats obtinguts en les àrees i matèries optatives del currículum comú es consignaran en la pàgina 22 del llibre d'escolaritat, corresponent als resultats de l'avaluació de 3r. curs.  
3.3 En acabar el programa, tant si és d'un any com de dos anys de duració, els resultats obtinguts en les àrees i matèries optatives del currículum comú es consignaran en la pàgina 24 del llibre d'escolaritat i en l'acreditació de l'avaluació que figura en la pàgina 27.   
3.4 En tots els casos, a les caselles corresponents a la resta de les àrees es consignarà: PDC (1) i a peu de pàgina: (1) Programa de Diversificació Curricular. Mireu la pàgina ... (29, 30 o 31, segons la que estiga lliure).   
3.5 En la pàgina que haja correspost del Llibre d'Escolaritat (29, 30 o 31) s'emplenarà el quadre que figura en l'annex II d'aquesta resolució.   
3.6. En acabar el programa, caldrà certificar l'acabament de l'escolaritat obligatòria en la pàgina 26 del Llibre d'Escolaritat i en la pàgina 25, si fa al cas, l'assoliment dels objectius de l'etapa conduents a l'obtenció del títol de graduat en Educació Secundària.  
4. Expedient Acadèmic (annex I de l'Ordre de 23 d'abril de 1993 publicada en el DOGV del dia 25 de maig).  
4.1 En acabar cadascun dels anys del programa de diversificació caldrà consignar en l'expedient acadèmic els resultats de l'avaluació obtinguts per l'alumne.  
4.2 En acabar el primer any, si el programa és de dos anys de duració, caldrà consignar els resultats obtinguts en les àrees i matèries optatives del currículum comú en la pàgina de l'expedient corresponent als resultats de l'avaluació de 3r. curs.   
4.3 En acabar el programa, tant si és d'un any com de dos anys de duració, els resultats obtinguts en les àrees i matèries optatives del currículum comú es consignaran en la pàgina de l'expedient corresponent als resultats de l'avaluació de 4t. curs.   
4.4 En tots els casos, a les caselles corresponents a la resta de les àrees es consignarà Pr. Diversificació Curricular (1) i a peu de pàgina es farà constar: (1) En annex a aquest expedient figuren les qualificacions de les àrees i matèries optatives específiques cursades per l'alumne/a en el programa de diversificació curricular.  
4.5 Per a recollir, en l'annex a l'expedient, les qualificacions de les àrees i matèries optatives específiques s'utilitzarà, igualment, el quadre que figura com a annex II d'aquesta resolució.  
València, 14 de febrer de 1995.- El director general d'Ordenació i Innovació Educativa: Guillem Badenes i Franch.